VIDEO/FOTO: Pošta dronom dostavila pismo od Gaženice do Preka za 12 minuta Objavljeno: 24.01.2020 u 13:02 Piše: 057info, Foto: Hrvatska pošta Hrvatska pošta uspješno je obavila prvu dostavu dronom. Od zadarske luke Gaženica do Preka na otoku Ugljanu dron je autonomno, pri brzini od 35 km/h, letio oko 12 minuta. Dio je to pilot-projekta s hrvatskom tvrtkom AIR-RMLD koja se bavi razvojem komercijalnih i industrijskih usluga korištenjem bespilotnih letjelica. Brojni poštanski operatori počeli su još prije nekoliko godina s testiranjem dostave dronovima te uočili određene nedostatke. No s dodatnim napretkom tehnologije besplatnih letjelica danas se razmatra korištenje dronova čak i za komercijalnu dostavu pošiljakA, javljaju iz HP-a.

View on YouTube Tijekom pilot-projekta dron je desetak puta uspješno dostavio pošiljke od Gaženice do Preka, a letio je i po buri. Dron koji se koristi u testiranju može prenijeti teret do 200 grama, a leti potpuno autonomno unaprijed programiranom rutom. Testiranje će pokazati mogućnosti korištenja drona u dostavi pisama i paketa između poštanskih ureda te ukazati koje su potrebe Hrvatske pošte za ovakvom vrstom tehnologije. - Hrvatska pošta danas brže i češće iskušava pametna rješenja - od naočala za proširenu stvarnost, robota za prijevoz paleta pa sve do nabave električnih vozila i dronova. Naši timovi bave se umjetnom inteligencijom, robotima, proširenom stvarnošću, naprednom analitikom podataka te internetom stvari (IoT), ističu iz HP-a. Tweet Ispiši Pošalji e-mailom Komentari 3 + Komentari 3 Miho 24.01.2020 - 15:47 Bave se svim i svačim a osnovnom djelatnošću ne ??

Nikako da se pisma uruče na vrijeme ni tamo gdje ne treba dron.

Morlakija 24.01.2020 - 18:26 Piloti kanadera su jako sretni .

Kad bude gorilo zovite HP da gase dronom . Krsto ugroza 25.01.2020 - 00:26 Novinari ispitajte malo od koga je posta nabavila dron po peterostruko vidoj cijeni. Da nije mozda od krsticevica i njegove firme m-san ili king ict?

hmmm

Ime: Email: Naslov: Komentar: Sigurnosni kod: Napomena:

Komentari se objavljuju u realnom vremenu te se portal 057info ne može smatrati odgovornim za izrečeno. Zabranjeno je vrijeđanje, psovanje i klevetanje. Komentari s takvim sadržajem bit će izbrisani, a njihovi autori prijavljeni nadležnim službama.